གཞན་ཡང་།ལྡི་ལི་མངའ་སྡེ་གཞུང་ནས་སློབ་གྲྭ་ཁག་གི་སློབ་དེབ་དང་བདེ་སྐྱིད་སྐྲུན་ཐབས་ཀྱི་བསླབ་གཞི་གསར་པ་གཏན་འབེབས་གནང་བར་བསྔགས་བརྗོད་དང་སྦྲགས།བསླབ་གཞི་དེ་དག་སློབ་ཁྲིད་ཡང་དག་པ་ཞིག་ཐུབ་པར་དགེ་རྒན་གསོ་སྐྱོང་གནང་རྒྱུ་གལ་ཆེན་པོ་ཡིན་པ་དང་།བདེ་སྐྱིད་དང་བྱམས་བརྩེའི་སྐོར་ཙམ་མིན་པར་རྒྱ་གར་གྱི་གནའ་བོའི་རིག་གཞུང་ནང་གསུངས་པའི་སེམས་ཁམས་རིག་པའི་རྣམ་གཞག་དེ་དག་ཀྱང་དེ་མཚུངས་ཀྱི་སློབ་ཁྲིད་གནང་ཐུབ་ཚེ་དགེ་མཚན་ཆེན་པོ་ཡོད་པ་སོགས་བཀའ་སྩལ་རྗེས་དགེ་ལས་ཁག་ཅིག་གི་བཀའ་འདྲིར་བཀའ་ལན་དང་འབྲེལ།མགོན་པོ་གང་ཉིད་མཆོག་དགུང་ལོའི་བབས་ཀྱི་ཆ་ནས་ལོ་རེ་བཞིན་བགྲེས་བཞིན་ཡོད་ཀྱང་།ནང་བསམ་བློའི་ཆ་ནས་ད་ལྟའང་གཞོན་ཉམས་དོད་པོ་དང་།ལྷག་དོན་བློ་རིགས་མུ་མཐུད་ནས་ཇེ་གསལ་དུ་འགྲོ་བཞིན་ཡོད་པ་དང་།ཇི་སྲིད་ནམ་མཁའ་གནས་པ་དང་།འགྲོ་བ་ཇི་སྲིད་གནས་གྱུར་པ།དེ་སྲིད་བདག་ནི་གནས་གྱུར་ནས།།འགྲོ་བའི་སྡུག་བསྔལ་སེལ་བར་ཤོག་ཅེས་ཐུགས་སྨོན་མཛད་བཞིན་ཡོད་པའི་བཀའ་ཕེབས་ཡོད་པ་བཅས།།